Iguana Creek (Beek)

De Iguana Creek is en 17 Kilometer langen Beek in’n Distrikt Cayo von Belize, de in’n Belize River münnt.

De Iguana Creek hett sien Born in Spanish Lookout. Von dor flütt he na Süüdoosten. Bi dat Dörp Selena münnt von links de Santa Teresa Creek in’n Iguana Creek. De Iguana Creek is bet dorhen fiev Kilometer lang un de Santa Teresa Creek negen Kilometer. De Iguana Creek flütt denn twüschen de Öörd Iguana Creek un Buena Vista dör. Bi Buena Vista münnt von links de acht Kilometer lange Sotera Creek. De Iguana Creek münnt güntsied von Blackman Eddy in’n Belize River, de later sülvs in de Karibische See flütt.

De Loop von’n Beek löppt kumplett dör Rebeed, dat von de Bueree (Feller un Weiden) präägt is. Bet in dat 20. Johrhunnert weer dat noch allens Oorwoold.

Kategorie:Stroom
Kategorie:Distrikt Cayo